MUNICIPIUL CRAIOVA

CONSILIUL LOCAL AL MUNICIPIULUI CRAIOVA

    HOTĂRÂREA NR. 30
privind acordarea alocaţiei zilnice de hrană şi a sumelor anuale ce reprezintă drepturi pentru îmbrăcăminte, încălţăminte, materiale igienico-sanitare, rechizite/manuale, jucării, transport, materiale cultural-sportive pentru copiii cu cerinţe educaţionale speciale, integraţi în învăţământul de masă

Consiliul Local al Municipiului Craiova, întrunit în şedinţa extraordinară din data de 12.02.2015;

 Având în vedere raportul nr.19830/2015 întocmit de Direcţia Administraţie Publică şi Asistenţă Socială prin care se propune acordarea alocaţiei zilnice de hrană şi a sumelor anuale ce reprezintă drepturi pentru îmbrăcăminte, încălţăminte, materiale igienico-sanitare, rechizite/manuale, jucării, transport, materiale cultural-sportive pentru copiii cu cerinţe educaţionale speciale, integraţi în învăţământul de masă şi rapoartele comisiilor de specialitate ale Consiliului Local al Municipiului Craiova nr.64, 65, 66, 69 şi 70/2015; 

În conformitate cu prevederile art.51 din Legea educaţiei naţionale nr.1/2011, art. 26 din Ordinul Ministerului Educaţiei, Cercetării, Tineretului şi Sportului nr.5574/2011 pentru aprobarea metodologiei privind organizarea serviciilor de sprijin educaţional pentru copiii/elevii/tinerii cu CES, integraţi în unităţile de învăţământ de masă şi Hotărârii Guvernului nr.904/2014 pentru stabilirea limitelor minime de cheltuieli aferente drepturilor prevăzute de art.129 din Legea nr. 272/2004 privind protecţia şi promovarea drepturilor copilului;

 
În temeiul art.36, alin.2, lit. d coroborat cu alin.6, lit. a, pct.1 şi 2, art.45, alin.2, lit. a, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă acordarea din bugetul local, începând cu data de 01.03.2015, a alocaţiei zilnice de hrană  pentru copiii/elevii/ tinerii cu cerinţe educative speciale şcolarizaţi în sistemul de învăţământ de masă din municipiul Craiova, aflaţi în familii, în cuantum de 16,6 lei/zi/persoană.
Art.2. Plata alocaţiei zilnice de hrană se va face lunar, din bugetele instituţiilor de învăţământ preuniversitar de stat de pe raza municipiului  ale căror cursuri le frecventează  copiii/elevii/tinerii cu cerinţe educative speciale, proporţional cu numărul de zile de frecvenţă şcolară.

Art.3. Se aprobă alocarea, din bugetul local, a sumelor necesare pentru acordarea  drepturilor băneşti pentru îmbrăcăminte, încălţăminte, materiale igienico/sanitare, rechizite/manuale, jucării, transport, materiale cultural-sportive, pentru copiii cu cerinţe educaţionale speciale integraţi în învăţământul de masă din municipiul Craiova.

Art.4. Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială şi Direcţia Economico – Financiară vor aduce la îndeplinire prevederile prezentei hotărâri.

